વસ્ત્રાપુર ગામથી આઇઆઇએમ બ્રિજ સુધીના ૪૦૦ મીટર લાંબા આ રસ્તાને ડામરને બદલે આરસીસીનો બનાવવા પાછળનું એક મુખ્ય કારણ અહીંયાં ભરાતાં વરસાદી પાણી પણ છે. વરસાદી પાણી ભરાવવાનાં કારણે ડામરનાં પાણી સાથેનાં વેરથી રસ્તો તૂટવાની શક્યતા વધુ રહેતી હોઇ સત્તાવાળાઓ નાગરિકોને કાયમી રાહત આપવા આરસીસી રોડ બનાવવાના છે. જેની પાછળ આશરે રૂ.એક કરોડનો ખર્ચ થશે અને ચારથી પાંચ મહિનામાં આરસીસી રોડ તૈયાર થશે.